# Roser Batlle

Roser Batlle Suñer (Bartzelona, Katalunia, 1954ko apirilaren 13a) Kataluniako pedagogoa da, zerbitzu-ikaskuntzaren sustatzailea Espainian.

## Bizitza

1976 urtean Bartzelonako Unibertsitatean, Pedagogian lizentziatu zen, Pedagogia Terapeutikoa eta Eskola Antolakuntza espezialitateetan; eta bere ibilbidean, besteak beste, aisialdiko hezitzaile, Hezkuntza Bereziko maistra eta teknikari lanetan aritu da Hospitalet de Llobregateko Udalean.

## Ibilbide profesionala

Zerbitzu-ikaskuntza Sare Espainiarraren (sare horren sortzailea izan zen), Kataluniako Zerbitzua Ikaskuntza Zentro Sustatzailearen eta Euskal Herriko Zerbikas Fundazioaren parte da. Irakasle laguntzailea izan zen ESADEn, Ramon Llull Unibertsitatean.
Nazioarte mailan, Argentinako SES Fundazioarekin eta Medellin-Barcelona Katedrarekin kolaboratzen du eta Ikaskuntza-Zerbitzuaren Sare Iberoamerikarraren parte da. Ashokako ekintzaile soziala da 2008tik, eta Inpacte aholkularitza sozialarekin kolaboratzen du.
Zerbitzu-ikaskuntza hedatzearen alde lan egiten du, autonomia-erkidegoetako eta tokiko gobernuekin lankidetzan, hala nola Hospitalet de Llobregateko Udalarekin, Asturiasko Gobernuko Hezkuntza Kontseilaritzarekin eta ikasketa-zerbitzua udal-sarearekin.
Hainbat argitalpenen egilea edo egilekidea da, besteak beste, Aprendizaje-Servicio (ApS). Educación y compromiso cívico/ Zerbitzu-ikaskuntza (ApS). Hezkuntza eta konpromiso zibikoa (2009) eta Aprendizaje-Servicio en España. El contagio de una revolución pedagógica necesaria/ Zerbitzu-ikaskuntza Espainian. Beharrezko iraultza pedagogiko baten kutsatzea (2013).

## Sariak eta aintzatespenak

* Ashokako Ekintzaile Sozialaren Saria, 2008an Espainian zerbitzu-ikaskuntza sustatzeko eta zabaltzeko proiektua garatzeko.
* Serra i Moret saria, Kataluniako Generalitateko Gizarte Ongizate Sailarena. T’estimo programa pedagogikoa.
* 1995eko Kataluniako eta Balear Uharteetako Ciències Mèdiques Akademiaren Ramon de Teserach saria. Viure per dins i per fora programa pedagogikoa.
* 1996ko Serra i Moret Saria, Kataluniako Generalitateko Gizarte Ongizate Sailarena. Explorar Catalunya programa pedagogikoa.
* 1996ko Bartzelonako Diputazioaren Municipal i Educació Saria. Explorar Catalunya programa pedagogikoa.
* 1996ko Bartzelonako Unibertsitateko Pau Vila Saria. Explorar Catalunya programa pedagogikoa.

## Erreferentziak

* 1 2 3 «Roser-Battle | TEDxValladolid» tedxvalladolid.com.
* ↑ «El BLOG DE ROSER BATLLE SOBRE APRENDIZAJE SERVICIO ENTRE el TOP 10 de EXPOELEARNING | Zerbikas Fundazioa» www.zerbikas.es.
* ↑ Suñer, Roser Batlle. (18 de enero de 2016). «Roser Batlle Suñer» Educació Demà | Fundació Jaume Bofill.
* ↑ Roser Batlle presenta el Aprendizaje-Servicio en la ULL. 28 de septiembre de 2017.
* ↑ «Roser Batlle | Los chicos y chicas son ya ciudadanos activos capaces de provocar cambios en su entorno | Las 3 cosas que he aprendido #les3coses» les3coses.debats.cat.
* ↑ «Roser-Battle | TEDxValladolid» tedxvalladolid.com.
* ↑ Ashoka. Roser Batlle "Charo". .
* ↑ «Entrevista a Roser Batlle aprendizaje servicio - educaweb.com» www.educaweb.com 15 de noviembre de 2010.
* ↑ Roser Batlle - PREMIOS Aprendizaje y servicio. .

## Kanpo estekak

* Bere web ofiziala.
* Roser Batlle SlideShare atarian.
* Elkarrizketa TVEko Para todos La 2 saioan.
* Roser Batlleren bideoak Zerbitzu-ikaskuntza espainiako sarearen atarian.
* Datuak: Q57580631